Author: agenda0
Company: agenda

Vyhodnotenie medzirezortného pripomienkového konania

Ministerstvo hospodárstva Slovenskej republiky  predložilo predmetný materiál na medzirezortné pripomienkové konanie Ministerstvu zahraničných vecí SR, Ministerstvu financií SR a Ministerstvu pôdohospodárstva SR.

Pripomienky boli do materiálu zapracované.

REZORT | PRIPOMIENKY | STAV

Ministerstvo zahraničných
vecí SR

Košieľka materiálu :
-slovo „schválenie“ navrhujeme nahradiť slovom „uzavretie“ a ďalej v celom materiále;
Predkladacia správa :
-odporúčame odôvodniť charakter medzinárodnej zmluvy a doplniť, či jej uzavretie má dopad na štátny rozpočet;
Návrh uznesenia vlády SR :
-v bode A.1. namiesto spojenia „s návrhom na schválenie“ odporúčame uviesť „s uzavretím“;
-doplniť bod A.3. v znení „s tým, že jej Dohoda nebude po podpise opätovne predložená“;
-v bode B.1. namiesto slova „poveriť“ uviesť slovo „splnomocniť“ a doplniť spojenie „s výhradou ratifikácie“;
-doplniť nový bod B.2. v znení „ratifikovať Dohodu po vyslovení súhlasu Národnej rady SR“;
-doplniť nový bod B.3. v znení „Národnej rade SR rozhodnúť, že ide o Dohodu podľa čl.7 ods. 5 Ústavy SR a táto má prednosť pred zákonom“;
-v bode C.1. za slovo „Dohodu“ doplniť „po jej podpise na vyslovenie súhlasu Národnej rade SR a rozhodnúť, že ide o Dohodu podľa čl.7 ods. 5 Ústavy SR, ktorá má prednosť pred zákonom“;
-doplniť nový bod D.3. v znení „zabezpečiť vykonávanie Dohody od 1. januára 2002“ a pôvodný bod D.3. označiť ako bod D.4;
Text Dohody, Príloha II, Protokol 2 a Príloha I k Protokolu 2 : niekoľko pripomienok formálneho i zásadného charakteru

akceptované

akceptované

akceptované

akceptované

akceptované

akceptované

akceptované

akceptované

akceptované

všetky pripomienky akceptované

Ministerstvo financií SR

Preambula :
-odporúčame preformulovať subjekty dohody ,t.j. v zátvorke používať „zmluvné strany“;

-druhú vetu odporúčame preformulovať :“znova potvrdzujúc svoj pevný záväzok pluralitnej demokracie založenej na rešpektovaní zásad právneho štátu, ľudských práv a základných slobôd“;
-v poslednej vete odporúčame slovo „chápať“ nahradiť pojmom „vykladať“;
Článok 1 :
-ods.2 písm. b) odporúčame slovo „súťaže“ nahradiť pojmom „konkurencieschopnosti“;
-ods.2 písm. c) odporúčame vynechať slovo „rozmach“;

-ods.2 písm. d) odporúčame doplniť slovo „vzájomnú“ za slovom zlepšiť;
Článok 6 : záver vety odporúčame písať „ktoré sú uvedené v medzinárodných zmluvách“;

Článok 13 :
-ods.1 odporúčame za slovom pravidlá pôvodu doplniť slovo „tovaru“;
-ods.2 odporúčame preformulovať druhú časť vety : „... a aby zjednotili formality pri obchodných aktivitách a dosiahli uspokojivé riešenia všetkých problémov, ktoré môžu vzniknúť pri uplatňovaní týchto ustanovení“;
Článok 16 :
-odporúčame preformulovať názov článku na : „Výnimka za účelom ochrany bezpečnosti“;

-písm. b) (iii) odporúčame preformulovať druhú časť záverečného ustanovenia : „...alebo ohrozenia medzinárodného mieru“;

Článok 18 : 
-ods.1 doplniť „... a realizujú sa podľa medzinárodne uplatňovaných pravidiel platobného a zúčtovacieho styku“;

Článok 26 :
-ods.1 záverečnú vetu odporúčame preformulovať takto :“Zabezpečia, aby sa dosiahli ciele uvedené v tejto dohode“;
Článok 27 :
-ods.3 slovo „okamžite“ odporúčame nahradiť slovami „bez zbytočného odkladu“;
Článok 29 : odporúčame pozmeniť názov ustanovenia;

Článok 30 : 
-ods.1 navrhujeme doplniť „Zástupcov do Spoločného výboru určia príslušní podpredsedovia vlád pre ekonomickú oblasť zmluvných strán“;

-ustanovenie článku 36 z hľadiska právnej istoty odporúčame zvážiť ,resp. vynechať;

-technické pripomienky k Protokolu 2 (colný protokol)

neakceptované
(pôvodný termín bol odsúhlasený MZV a ChR a ČR)
akceptované

akceptované

akceptované

akceptované a nahradené pojmom rozšírenie
akceptované

neakceptované
(uvedené odporučenie je len formálneho charakteru a vyžadovalo by úpravu textu a jeho renegociáciu s ChR a ČR)

akceptované

akceptované

neakceptované
(vychádza sa zo zaužívaného znenia vo všetkých dohodách o voľnom obchode)
neakceptované
(uvedené odporučenie je len formálneho charakteru a vyžadovalo by úpravu textu a jeho renegociáciu s ChR a ČR)

neakceptované
(uvedené odporučenie by si vyžadovalo úpravu textu a jeho renegociáciu s ChR a ČR)

akceptované

akceptované

neakceptované
(vychádza sa zo zaužívaného znenia vo všetkých dohodách o voľnom obchode)

neakceptované (Spoločný výbor pracuje na základe procedurálnych pravidiel,ktoré sa vzájomne odsúhlasia a podpíšu na jeho prvom zasadnutí, zástupcu menuje vláda SR)
neakceptované
(náš právny poriadok umožňuje predbežné vykonávanie dohody-schválené MZV a ChR a ČR)
akceptované

Ministerstvo pôdohospodárstva SR | - v Protokole 1 v bodoch 2 - 5 nahradiť preklad slovesa „...shall be equal...“ slovenským ekvivalentom „... sa budú rovnať ...“ | akceptované